**SVEUČILIŠTE U SPLITU, MEDICINSKI FAKULTET**

**Šoltanska 2, 21000 Split**

**OIB: 02879747067**

**RKP: 22451**

**U Splitu, 21.07.2023.**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

**PRIHODI I PRIMICI**

**Obrazloženje ostvarenja plana prihoda u razdoblju 01-06/2023.**

Na početku i na kraju promatranog razdoblja stanje novčanih sredstava na računima Medicinskog fakulteta u Splitu bilo je kako slijedi:

|  |  |  |
| --- | --- | --- |
| Valuta | Iznos sredstava na dan 01.01.2023. | Iznos sredstava na dan 30.06.2023. |
| EUR | 2.925.751,94 | 1.834.984,52 |
| CAD | 142.048,69 | 142.049,03 |
| NOK | 3.416,81 | 3.416,82 |
| GBP | 0,69 | 0,69 |
| USD | 31,11 | 31,11 |

U prvih 6 mjeseci 2023. godine ostvaren je novčani tijek temeljem prihoda u visini 3.946.437,00 EUR, što čini 34% godišnjeg plana za 2023. godinu, te 94% izvršenja prihoda u istom razdoblju prethodne godine.

Realizacija plana prihoda u prvih 6 mjeseci ove godine je u najvećem dijelu definirana dinamikom naplate prihoda i to prije svega naplate školarina na studiju Medicina na engleskom jeziku, te dinamikom naplate ZNS-ova po postojećim projektima.

Prihodi iz izvora 11 su stabilni te je ostvareno 46% od plana, te 97% od prošlogodišnjeg izvršenja.

Prihodi iz izvora 43 (školarine) su realizirani u visini 13% od planiranog, te 173% od prošlogodišnjeg izvršenja. Ovi prihodi su u najvećem dijelu definirani dinamikom naplate prihoda i to prije svega naplate školarina na studiju Medicina na engleskom jeziku. Uglavnom u prvom dijelu godine stiže manji dio školarina, dok najznačajniji dio školarina stiže počevši od 01. srpnja tekuće godine do kraja godine, što utječe na dinamiku realizacije postojećih planova.

Prihodi iz izvora 31 su ostvareni u visini 11% planiranih, te 17% prošlogodišnjih. Naime, prethodne godine realizirani su značajni prihodi iz projekata za tržište temeljem predujmova u prvom dijelu godine; ostali priljevi stižu po fazama realizacije.

Prihodi iz izvora 561 i 12 (EU projekti iz ESF-a) su ostvareni u visini 30% od planiranih te 13% od izvršenih prethodne godine, dok su prihodi iz izvora 51 (Obzor projekti) ostvareni u visini 19% od planiranih, te 162% od prošlogodišnjih. Naime, dinamika ostvarivanja novčanog tijeka u velikoj mjeri ovisi o fazi realizacije postojećih projekata, kao i o tome ostvaruje li se na pojedinom projektu predujam ili ne.

Prihodi iz izvora 52 (Ostale pomoći i darovnice) su u odnosu na plan realizirane u visini 49%, a u odnosu na prošlogodišnje ostvarenje u visini 130%. Ovi prihodi se uglavnom temelje na prijenosu EU sredstava.

Prihodi iz izvora 61 (donacije) ostvarene su u visini 30% od planiranog, te 198% od prošlogodišnje izvršenja. Donacije se u određenom dijelu odnose na prihode temeljem projekata, a u određenoj mjeri na ostale donacije.

**Obrazloženje planiranih prihoda u razdoblju 01-12/2023**

Ukupni prihodi se u razdoblju 2023-2025. godini planiraju ostvariti u slijedećim iznosima

 ( EUR):

|  |  |  |
| --- | --- | --- |
| 11.449.785 | 10.141.980 | 10.035.285 |

U 2023. godini se planira rast prihoda za +11% u odnosu na realizaciju prihoda u 2021. godini, te rast za +15% u odnosu na plan za 2022. godinu.

U razdoblju 2023-2025. godini primici nisu planirani.

Osnovni izvori financiranja u razdoblju 2023-2025. su:

l. Opći prihodi i primici

2. Sredstva učešća za pomoći (učešće državnog proračuna u EU projektima)

1. Vlastiti prihodi
2. Prihodi za posebne namjene
3. Pomoći
4. Donacije

**11 Opće prihode i primitke** čine prihodi iz državnog proračuna za financiranje redovne djelatnosti - skupina 671.

Iz izvora **11** se u razdoblju 2023-2025. godini planiraju ostvariti slijedeći iznosi u EUR:

|  |  |  |
| --- | --- | --- |
| 5.994.520 | 6.018.944 | 6.043.483 |

Plan ovih prihoda se temelji na limitima dostavljenima od Sveučilišta u Splitu. Ova sredstva se odnose na redovnu djelatnost uključujući plaće sa prijevozom; temeljno financiranje nastavne djelatnosti; temeljeno financiranje znanstvene djelatnosti te refundaciju plaća isplaćenih po pravomoćnim sudskim presudama.

**12 Sredstva učešća za pomoći (**učešće državnog proračuna u EU projektima) odnose se na projekte iz Europskog socijalnog fonda za koje učešće u visini 15% osigurava Državni proračun.

Iz izvora **12** se u razdoblju 2023-2025. godini planiraju ostvariti slijedeći iznosi u EUR:

|  |  |  |
| --- | --- | --- |
| 9.800 | 0 | 0 |

Ova sredstva se odnose na učešće Državnog proračuna u visini 15% u rashodima EU projekta “Stručna praksa”.

Projekt završava u 2023. godini, te se u 2024. te 2025. godini ne planiraju prihodi iz ovog izvora.

**31 Vlastite prihode**, skupina 661, čine prihodi ostvareni obavljanjem poslova na tržištu i u tržišnim uvjetima, (tečajevi trajne medicinske izobrazbe, dijagnostički postupci, izbori u znanstveno - nastavna zvanja, sudska medicinska vještačenja, konzultantske usluge te

iznajmljivanje prostora). Ovdje su uključeni i vlastiti projekti za tržište.

Iz izvora **31** se u razdoblju 2023-2025. godini planiraju ostvariti slijedeći iznosi u EUR:

|  |  |  |
| --- | --- | --- |
| 695.809 | 300.290 | 280.000 |

Značajno veći planirani iznos u 2023. godini se odnosi na očekivane prihode od dva vlastita projekta za tržište (znanstveno istraživačke aktivnosti za tvrtke Lexaria iz Kanade te Roche iz Švicarske).

**43 Ostali prihodi za posebne namjene**, skupina 652, odnose se na prihode od školarina, upisnina i sl. Iz ovog izvora se u razdoblju 2023-2025. godini planiraju ostvariti slijedeći iznosi u EUR:

|  |  |  |
| --- | --- | --- |
| 3.148.000 | 3.277.000 | 3.383.000 |

Najveći iznos se planira ostvariti od školarina studija Medicina na engleskom jeziku (2.717.600 EUR). Ostalo se odnosi na prihode od poslijediplomskih studija (280 tis EUR), te na prihode od školarina od diplomskih studija Medicine, Dentalne medicine i Farmacije (132 tis EUR).

Ostatak se odnosi na upisnine.

**5 Pomoći** čine sredstva iz Europskog fonda za regionalni razvoj, sredstva Europske unije za istraživanje i inovacije, sredstva ESF-a, sredstva Hrvatske zaklade za znanost, sredstva Grada Splita za poticanje znanstvene izvrsnosti, pomoći MZO-a i Županije.

Iz izvora **51** se u razdoblju 2023-2025. godini planiraju ostvariti slijedeći iznosi u EUR:

|  |  |  |
| --- | --- | --- |
| 165.972 | 125.169 | 119.361 |

Planirana sredstva se odnose na prihode od EU projekata: SI4Care, iRECS, Youth Games i Sleep Revolution; navedeni iznosi su definirani temeljem proračuna navedenih projekata.

Iz izvora **52** se u razdoblju 2023-2025. godini planiraju ostvariti slijedeći iznosi u EUR:

|  |  |  |
| --- | --- | --- |
| 1.236.272 | 367.577 | 156.441 |

Planirana sredstva se u najvećem dijelu odnose na EU projekt Medicinska plus (nositelj Srednja medicina škola iz Zadra) te na sredstva iz Hrvatske zaklade za znanost za aktivne HRZZ projekte kao i za plaće doktoranada. Ostalo se odnosi na projekt na kojem smo partneri (ZCIPM) te za koji nam prihode uplaćuje Sveučilište u Osijeku; na prihode od Sveučilišta u Splitu (nastava u Mostaru te Erasmus+ projekti) te na ostale pomoći. Iznosi su planirani po godinama prema proračunima projekata te podacima dostavljenima od isplatitelja.

Iz izvora **561** se u razdoblju 2023-2025. godini planiraju ostvariti slijedeći iznosi u EUR:

|  |  |  |
| --- | --- | --- |
| 55.535 | 0 | 0 |

Ova sredstva se odnose na prihode iz ESF-a temeljem EU projekta “Stručna praksa”.

Projekt završava u 2023. godini, te se u 2024. te 2025. godini ne planiraju prihodi iz ovog izvora.

**61 Donacije** se odnose na namjenske donacije fizičkih osoba, neprofitnih organizacija, trgovačkih društava i ostalih subjekata izvan općeg proračuna (ovdje su uključena i sredstva primljena od pravnih osoba nositelja EU projekata (MEFST partner na projektu)).

Iz izvora **61** se u razdoblju 2023-2025. godini planiraju ostvariti slijedeći iznosi u EUR:

|  |  |  |
| --- | --- | --- |
| 143.877 | 53.000 | 53.000 |

Iznos u 2023. godini je veći radi očekivanih sredstava iz Poliklinike Fiziodent (EU projekt u kojem je MEFST partner na projektu).

**RASHODI I IZDACI**

**Obrazloženje ostvarenja plana rashoda u razdoblju 01-06/2023.**

U prvih 6 mjeseci 2023. godine ostvareni su ukupni novčani odljevi temeljem rashoda u visini 5.027.114,00 EUR, što čini 43% godišnjeg plana rashoda za 2023. godinu, te 77% izvršenja rashoda u istom razdoblju prethodne godine.

Odstupanja po pojedinim pozicijama u odnosu na plan nastala su uglavnom zbog dinamike realizacije rashoda, na što značajno utječe dinamika realizacije postojećih projekata.

Rashodi iz izvora 11 su stabilni te je realizirano 46% od plana, te 104% od prošlogodišnjeg izvršenja.

Rashodi iz izvora 43 (školarine) su realizirani u visini 38% od planiranog, te 85% od prošlogodišnjeg izvršenja. Naime, u prvom dijelu godine stiže manji dio školarina, dok najznačajniji dio školarina stiže počevši od 01. srpnja tekuće godine do kraja godine, što utječe na dinamiku realizacije postojećih planova (rashodi iz ovog izvora su u značajnoj mjeri izvršeni iz prenesenih sredstava iz prethodne godine).

Rashodi iz izvora 31 su ostvareni u visini 23% planiranih, te 38% prošlogodišnjih. Naime, ovi rashodi ovise o fazi realizaciji projekata za tržište te dinamici organiziranja tečajeva, kongresa i sl.

 Prihodi iz izvora 561 i 12 (EU projekti iz ESF-a) su ostvareni u visini 120% od planiranih te 6% od izvršenih prethodne godine, dok su rashodi iz izvora 51 (Obzor projekti) ostvareni u visini 101% od planiranih, te 345% od prošlogodišnjih. Naime, dinamika realizacije rashoda u velikoj mjeri ovisi o fazi realizacije postojećih EU projekata.

Prihodi iz izvora 52 (Ostale pomoći i darovnice) su u odnosu na plan realizirane u visini 38%, a u odnosu na prošlogodišnje ostvarenje u visini 104%. Ovi rashodi se uglavnom temelje na izvršenju EU projekata (sredstva za ove EU projekte stižu iz izvora 52).

Rashodi iz izvora 61 (donacije) ostvarene su u visini 44% od planiranog, te 63% od prošlogodišnjeg izvršenja. Donacije se u određenom dijelu odnose na rashode temeljem projekata, a u određenoj mjeri na rashode iz ostalih donacija.

**Obrazloženje planiranih rashoda u razdoblju 01-12/2023**

Ukupni rashodi se u razdoblju 2023-2025. godini planiraju ostvariti u slijedećim iznosima

 ( EUR):

|  |  |  |
| --- | --- | --- |
| 11.760.183 | 10.498.196 | 10.357.714 |

U 2023. godini se planira rast rashoda za +14% u odnosu na realizaciju rashoda u 2021. godini, te rast za +18% u odnosu na plan za 2022. godinu.

U 2024. i 2025. godini rashodi se planiraju na nešto nižem nivou od 2023. godine radi završetka dijela projekata koji su u tijeku. Očekuje se da će se u međuvremenu pokrenuti novi projekti čija će realizacija biti u navedenim godinama.

U razdoblju 2023-2025. godini izdaci nisu planirani.

Najznačajniji rashodi se u 2023. godini odnose na rashode za zaposlene (7.401 tis. EUR odnosno 63% ukupnih rashoda), na materijalne rashode (3.229 tis EUR odnosno 27% od ukupnih rashoda, te na rashode za nabavu dugotrajne imovine (491 tis EUR odnosno 4,2% od ukupnih rashoda).

Ostalo se odnosi na financijske i ostale rashode (sveukupno 59 tis EUR odnosno 0,5% ukupnih rashoda).

**Rashodi za zaposlene** **(konta skupine 31)** financirat će se najvećim dijelom iz sredstava državnog proračuna (63 %), dok će se 29% financirati iz izvora 43 (školarine), a ostatak iz Hrvatske zaklade za znanost, EU projekata, pomoći i vlastitih prihoda.

Rashodi za zaposlene iz proračunskih sredstava planirani su temeljem limita dobivenog iz Sveučilišta u Splitu. Planirana su i materijalna prava zaposlenika prema Temeljnom kolektivnom ugovoru za javne službe.

Iz namjenskih prihoda planira se financirati dio zaposlenika koji se ne financiraju iz Državnog proračuna, uvećanje plaće pomoćnicima dekana, voditeljima studija, prekovremeni rad, rad na studiju Medicina na engleskom jeziku te dodatak na plaću zaposlenicima za rad na tržištu, nagrade za radne rezultate temeljem uspješnosti u poslovanju, kao i nagrade zaposlenicima za izvrsnost i natprosječnost u obavljanju poslova.

Za 2023. rashodi grupe 31 koji će se financirati iz državnog proračuna planirani su temeljem limita iz MZO, te se projekcije za 2024. i 2025. godinu zadržavaju na približno istom nivou kao za 2023. godinu (+0,4%) . Rashodi za zaposlene financirani iz namjenskih i vlastitih prihoda će se povećavati sukladno povećanju ovih prihoda.

U podskupini računa 312 za 2023, 2024. i 2025. godinu planirani su rashodi za jubilarne nagrade, darovi za djecu u prigodi dana sv. Nikole, otpremnine i naknade za bolest, invalidnost i smrtni slučaj, kao i neoporezivi dio nagrada za radne rezultate te paušalni troškovi prehrane. Navedeno se financira dijelom iz Državnog proračuna, a dijelom iz vlastitih i namjenskih namjenskih sredstava (školarine).

Troškovi prijevoza na rad i s rada za zaposlenike planirani su u skladu s postojećim stanjem zaposlenih te planiranim novim zapošljavanjem te se financiraju dijelom iz državnog proračuna a dijelom iz vlastitih i namjenskih sredstava.

**Materijalni rashodi (konta skupine 32)**

Ukupni materijalni rashodi (grupa 32) planirani su na razini procjene ostvarenih rashoda

u 2021. godini sa uvećanjem za rashode potrebne za realizaciju projekata koji su u tijeku.

Rashodi koji će se financirati iz proračuna planirani su za 2023, 2024. i 2025. godinu u zadanim limitima.

Budući da predloženi limiti za financiranje redovne djelatnosti iz proračuna nisu dovoljni za pokriće ukupnih troškova obavljanja redovne djelatnosti Fakulteta, u planu je predviđeno da se manjak prihoda iz proračuna za troškove poslovanja grupe 32 podmiri iz vlastitih i namjenskih prihoda.

Planirane intelektualne i osobne usluge (konto 3237) najvećim dijelom se odnose na troškove vanjskih suradnika te na ostale intelektualne usluge na EU projektu Medicinska+. U okviru materijalnih rashoda ovo je najveći pojedinačni trošak (45% od ukupnih materijalnih rashoda) koji se većim dijelom financira iz EU projekta Medicinska + (intelektualne usluge prema proračunu projekta), dok se rashodi vanjske suradnje u nastavi financiraju dijelom iz namjenskih prihoda te dijelom iz državnog proračuna.. Osim vanjskih suradnika u nastavi ovdje su uključeni i studentski ugovori, usluge nastave koje se održavaju u Klinici Regiomed u Coburgu u Njemačkoj, usluge tehničke podrške u provođenju EU projekata te autorski honorari.

**Rashodi za nabavu dugotrajne imovine (konta skupine 42**) financirat će se uglavnom iz EU i HRZZ projekata, sredstava za institucionalno financiranje znanosti te vlastitih i namjenskih prihoda.

**PRIJENOS SREDSTAVA IZ PRETHODNE I U SLJEDEĆU GODINU (EUR)**

Obrazloženje izvršenja prijenosa sredstava iz prethodne godine i prijenosa sredstava u slijedeće razdoblje za razdoblje 01-06/2023.:

|  |  |  |  |  |
| --- | --- | --- | --- | --- |
|  |  |  **Izvršenje 01-06/ 2022** | **Plan 2023** | **Izvršenje** **01-06/ 2023** |
| **DONOS** | **PRIJENOS SREDSTAVA IZ PRETHODNE GODINE** | **3.066.285** | **1.666.734** | **2.829.700** |
| **ODNOS** | **PRIJENOS SREDSTAVA U SLJEDEĆU GODINU** | **-734.829** | **-1.356.336** | **-1.749.023** |

**Donos sredstava u razdoblju 01-06/2023** ostvaren je u visini 92% prošlogodišnjeg prijenosa. Usporedba sa planiranim podacima za 2023. godinu nije relevantna budući da se plan odnosi na stanje sredstava na kraju 2023. godine.

Donos sredstava na početku 2023. godine u iznosu od 2.829.700 EUR se odnosi na:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | **EUR** |
| **IZVOR 31 Vlastiti prihodi**  | **IZVOR 43 Prihodi za posebne namjene**  | **IZVOR 51 Pomoći EU** | **IZVOR 52 Ostale pomoći**  | **IZVOR 61 Donacije**  | **IZVOR 11 Opći prihodi i primici** | **IZVOR 561 Europski socijalni fond (ESF)**  | **UKUPNO DONOS** |
|
|
| 329.042 | 1.252.020 | 620.709 | 206.044 | 21.799 | 399.018 | 1.068 | **2.829.700** |

Donos sredstava se u najvećoj mjeri odnosi na sredstva iz izvora 43 (školarine temeljem studija Medicina na engleskom jeziku koje su naplaćene u 2022. godini, a odnose se na cijelu akademsku godinu 2022/2023), na sredstva predujmova iz Obzor EU projekata te drugih projekata, na vlastita sredstva te na sredstva iz izvora 11 (programsko financiranje znanstvene djelatnosti).

Navedena sredstva iz donosa se namjenski troše u promatranom razdoblju; naime, veliki dio rashoda u razdoblju 01-06/2023. godine se financirao iz donosa sredstava iz prethodne godine.

Programska sredstva namjenskog financiranja znanosti (VIF) nisu u cijelosti potrošena iz slijedećih razloga:

-Radi problema sa statikom zgrade našeg fakulteta dva kata u kojima su se nalazili znanstveni laboratoriji su morala biti iseljena te je znanstveni rad te potrošnja sredstava za znanost i iz navedenog razloga bila smanjena.

-Sredstva VIF-a za tekuću godinu uvijek stižu u drugom dijelu godine, a nekada i u zadnjem kvartalu, pa ne mogu biti potrošena do kraja godine.

U slijedećem razdoblju navedena sredstva će biti namjenski utrošena.

**Odnos sredstava u razdoblju 01-06/2023** ostvaren je u visini 238% prošlogodišnjeg prijenosa, s obzirom da je prethodne godine značajno veći iznos rashoda financiran iz donosa sredstava. Usporedba sa planiranim podacima za 2023. godinu nije relevantna budući da se plan odnosi na stanje sredstava na kraju 2023. godine.

Odnos sredstava na dan 30.06.2023.. godine u iznosu od 1.749.023 EUR se odnosi na:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | EUR |
| **IZVOR 31 Vlastiti prihodi**  | **IZVOR 43 Prihodi za posebne namjene**  | **IZVOR 51 Pomoći EU** | **IZVOR 52 Ostale pomoći**  | **IZVOR 61 Donacije**  | **IZVOR 11 Opći prihodi i primici** | **UKUPNO ODNOS** |
|
|
| 291.075 | 277.598 | 485.245 | 320.062 | 421 | 374.622 | **1.749.023** |

Donos sredstava se u najvećoj mjeri odnosi na sredstva iz izvora 51 i 52 (EU i drugi projekti i pomoći), vlastita sredstva ostvarena na tržištu (izvor 31), sredstva iz izvora 43 (u najvećem dijelu školarine temeljem studija Medicina na engleskom jeziku) te na sredstva iz izvora 11 (programsko financiranje znanstvene djelatnosti).

Navedena sredstva iz odnosa će se namjenski trošiti u slijedećem razdoblju.

**Obrazloženje planiranog prijenosa** **iz prethodne godine i prijenosa sredstava u slijedeće razdoblje za razdoblje 01-12/2023:**

|  |  |  |  |  |
| --- | --- | --- | --- | --- |
|  |  | **Prijedlog plana za 2023.** | **Projekcija plana za 2024.** | **Projekcija plana za 2025.** |
| **DONOS** | **PRIJENOS SREDSTAVA IZ PRETHODNE GODINE** | **1.666.734** | **1.356.338** | **1.000.123** |
| **ODNOS** | **PRIJENOS SREDSTAVA U SLIJEDEĆU GODINU** | **-1.356.338** | **-1.000.123** | **-677.695** |

Na kraju 2022. godine planira se u 2023. godinu prenijeti sredstva u visini 1.666.734 EUR

Navedena sredstva se odnose na slijedeće izvore:

|  |  |  |  |  |  |
| --- | --- | --- | --- | --- | --- |
| **IZVOR 31 Vlastiti prihodi**  | **IZVOR 43 Prihodi za posebne namjene**  | **IZVOR 51 Pomoći EU** | **IZVOR 52 Ostale pomoći**  | **IZVOR 61 Donacije**  | **UKUPNO DONOS** |
| 265.446 | 890.305 | 331.807 | 145.995 | 33.181 | 1.666.734 |

Navedena sredstva **donosa** se odnose na slijedeće:

**Izvor 31**: Neutrošena sredstva iz vlastitih projekata za tržište, tečajeva trajne medicinske izobrazbe, Centra za medicinu spavanja, sudskih medicinska vještačenja, konzultantskih usluga te iznajmljivanja prostora. Ova sredstva će se utrošiti za podmirenje rashoda poslovanja u 2024. godini (u značajnom dijelu za rashode potrebne za realizaciju tržišnih projekata Lexaria i Roche).

**Izvor 43**: Neutrošena sredstva prihoda od školarina za ak. godinu 2023/2024. Ova sredstva će se utrošiti za podmirenje rashoda redovnog poslovanja u 2024. godini.

**Izvor 51**: Neutrošena sredstva se odnose na predujmove za EU projekte te će se trošiti prema proračunima projekata za podmirenje planiranih rashoda.

**Izvor 52**: Neutrošena sredstva se u najvećem dijelu odnose na prihode EU projekata gdje je MEFST partner (najveći iznos se odnosi na projekt Medicinska +) te sredstva primljena za realizaciju HRZZ projekata. Sredstva će se trošiti prema proračunima projekata za podmirenje planiranih rashoda.

**Izvor 61**: Neutrošena sredstva se odnose namjenske donacije fizičkih osoba, neprofitnih organizacija, trgovačkih društava i ostalih subjekata izvan općeg proračuna (ovdje su uključena i sredstva primljena od poliklinike Fiziodent kao nositelja EU projekata (MEFST partner na projektu) ).Sredstva će se trošiti prema proračunu projekata za podmirenje planiranih rashoda, a sredstva od donacija će se trošiti namjenski za podmirenje rashoda za koje su dobivena.

Sredstva **odnosa** se planiraju na isti način kao i sredstva donosa; očekuje se slična situacija i na kraju 2023. godine.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 15.828.235 kn (2.100.768 EUR) | 13.810.192,86 kn (1.832.928 EUR) |
| Dospjele obveze | 7.541.203 kn (1.000.890 EUR) |  6.395.406,97 kn (848.816 EUR) |

**Dospjele obveze 31.12.2021:**

Najveći dio dospjelih obveza na dan 31.12.2021. se odnosi na obveze prema Sveučilištu u Splitu koje su dospjele u visini 4.795.846,77 kn (636.518 EUR), a koje se odnose na obračunate obveze u visini 15% od školarina studija Medicina na engleskom jeziku za ak. godinu 2019/2020. (dio) te za ak. godinu 2020/2021; u dogovoru sa Sveučilištem preostali dug će se plaćati u tranšama prema financijskim mogućnostima fakulteta.

U okviru dospjelih obveza za materijalne rashode prikazana je značajna obveza prema ustanovi Regiomed Kliniken iz Njemačke (2.671.489,32 kn (EUR 354.568 EUR), a temeljem Ugovora o suradnji na studiju Medicina na engleskom jeziku. Plaćanje ove obveze izvršeno je početkom 2022. godine.

**Dospjele obveze 30.06.2022.**

Najveći dio dospjelih obveza na dan 30.06.2022. se odnosi na obveze prema Sveučilištu u Splitu u visini 5.909.726,22 kn (784.355 EUR). Iznos dospjelih obveza prema Sveučilištu u Splitu se se odnosi na obračunate obveze u visini 15% od školarina studija Medicina na engleskom jeziku za ak. godinu 2020/2021 (dio) te za ak. godinu 2021/2022. S obzirom da se radi o visokim iznosima koje značajno utječu na likvidnost Fakulteta, sa Sveučilištem je dogovoreno da će se postojeća obveza plaćati u tranšama prema financijskim mogućnostima Fakulteta.

 DEKAN:

 Prof. dr. sc. Ante Tonkić